PATVIRTINTA

Pasvalio rajono savivaldybės tarybos

2018 m. balandžio 25 d. sprendimu Nr. T1-85

**PASVALIO RAJONO** **SAVIVALDYBĖS VYKDOMŲ VISUOMENĖS**

**SVEIKATOS PRIEŽIŪROS FUNKCIJŲ ĮGYVENDINIMO 2017 METŲ ATASKAITA**

**I SKYRIUS**

**BENDRA INFORMACIJA APIE SAVIVALDYBĖS GYVENTOJŲ SVEIKATOS BŪKLĘ**

Informacija apie savivaldybės gyventojų sveikatos būklę pateikiama Pasvalio rajono savivaldybės visuomenės sveikatos stebėsenos 2016 m. ataskaitoje, patvirtintoje Pasvalio rajono savivaldybės tarybos 2017 m. gruodžio 20 d. sprendimu Nr. T1-273 „Dėl Pasvalio rajono savivaldybės visuomenės sveikatos stebėsenos 2016 m. ataskaitos patvirtinimo“ (pridedama).

**II SKYRIUS**

**SAVIVALDYBĖS VISUOMENĖS SVEIKATOS PRIEŽIŪROS FUNKCIJOMS VYKDYTI ĮTAKOS TURĖJUSIŲ VEIKSNIŲ APŽVALGA**

**PIRMASIS SKIRSNIS**

**VEIKSNIŲ APŽVALGA**

|  |  |  |
| --- | --- | --- |
| **Veiksnio pavadinimas** | **Poveikis** | **Pasiūlymai (Lietuvos Respublikos sveikatos apsaugos ministerijai, savivaldybės tarybai)** |
| **1. Išoriniai veiksniai:** | | |
| 1.1. Nepakankamas sveikatinimo veiklos vertinimas. | Nenustatyti kokybiniai visuomenės sveikatos stiprinimo rodikliai, duomenų analizės tvarka, rengiamose ataskaitose sveikatos stiprinimo priemonės neatskirtos nuo kitų Savivaldybės vykdomų visuomenės sveikatos priežiūros funkcijų, todėl Savivaldybėje tinkamai nevertinamas visuomenės sveikatos stiprinimo mastas ir vykdomų priemonių poveikis gyventojų sveikatai. | Teisinio reguliavimo plėtra, valstybės ir savivaldybių institucijų kompetencijų tiesioginis susiejimas su sveikatinimo tikslais. |
| 1.2. Nepakankamas teisinis reglamentavimas dėl bendradarbiavimo tarp asmens ir visuomenės sveikatos priežiūros įstaigų. | Nėra sklandžios veiklos vykdant valstybines prevencines programas. Vyrauja dėmesys ligų gydymui, o ne jų prevencijai ir profilaktikai. Dėl to neretai ligų profilaktikos ir sveikatos stiprinimo paslaugos gyventojams teikiamos nepakankamai, neužtikrinamas reikiamas paslaugų prieinamumas riziką susirgti lėtinėmis neinfekcinėmis ligomis turintiems žmonėms. | Parengti teisinį reglamentavimą dėl asmens sveikatos priežiūros ir visuomenės sveikatos priežiūros įstaigų bendradarbiavimo. |
| **2. Vidiniai veiksniai:** | | |
| 2.1. Didelė kvalifikuotų visuomenės sveikatos priežiūros specialistų kaita. | Dėl mažo visuomenės sveikatos priežiūros specialistų darbo užmokesčio vyksta šių specialistų kaita, kas didina riziką neįgyvendinti suplanuotas veiklas ir nepasiekti planuotų rezultatų. | Peržiūrėti ir koreguoti visuomenės sveikatos priežiūros specialisto darbo užmokesčio apmokėjimo tvarką. |
| 2.2. Gerinamas ir plečiamas bendradarbiavimas su įstaigomis, įmonėmis ir organizacijomis. | Į sveikatinimo veiklą įtraukiamos įstaigos, nevyriausybinės organizacijos, bendruomenės, seniūnijos ir kt. |  |
| 2.3. Didėjantis Pasvalio rajono gyventojų sveikatos raštingumas ir atsakomybė už savo sveikatą. | Vis daugiau gyventojų sužino apie  sveikatos stiprinimo būdus ir juos taiko praktikoje. |  |
| 2.4. Atsižvelgiant į Pasvalio rajono savivaldybės socialinius veiksnius, kurie turi įtakos gyventojų sveikatai, didelis dėmesys skirtas socialinės rizikos šeimoms. | Teikiant visuomenės sveikatos priežiūros ir stiprinimo paslaugas Pasvalio rajone didelis dėmesys buvo skiriamas socialinės rizikos šeimų nariams: paskaitos seniūnijose apie užkrečiamųjų ligų profilaktiką, priemonių nuo pedikuliozės, higienos rinkinių aprūpinimas socialiai remtinoms šeimoms, antialkoholio terapijos paslaugos apmokėjimas socialinės rizikos šeimoms ir socialinės rizikos asmenims. |  |

**ANTRASIS SKIRSNIS**

**INFORMACIJA APIE VISUOMENĖS SVEIKATOS PRIEŽIŪROS FUNKCIJAS SAVIVALDYBĖJE VYKDANČIAS ĮSTAIGAS IR SPECIALISTUS**

Pasvalio rajono savivaldybėje (toliau – Savivaldybė) visuomenės sveikatos priežiūros funkcijas vykdo Pasvalio rajono savivaldybės Visuomenės sveikatos biuras (toliau – Visuomenės sveikatos biuras). Pasvalio rajono savivaldybės taryba 2007 m. spalio 24 d. priėmė sprendimą Nr. T1-177 „Dėl Pasvalio rajono savivaldybės Visuomenės sveikatos biuro steigimo“. Visuomenės sveikatos biuras veiklą pradėjo 2008 m. sausio mėn., įstaigos kodas 301505617, adresas – Vytauto Didžiojo a. 6, LT-39149 Pasvalys, elektroninis paštas [vsbiuras@gmail.com](mailto:vsbiuras@gmail.com), interneto svetainė [www.pasvaliovsb.lt](http://www.pasvaliovsb.lt). Informacija apie specialistus, vykdančius visuomenės sveikatos priežiūros funkcijas 2017 m. gruodžio 31 d., pateikiama lentelėje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Savivaldybės visuomenės sveikatos biuro specialistai** | **Patvirtintų pareigybių skaičius** | **Užimtų pareigybių skaičius** | **Fizinių asmenų pagal amžiaus grupes skaičius** | | | |
| **Iki 44 metų amžiaus** | **45**–**54 metų amžiaus** | **Daugiau nei 54 metų amžiaus** | **Iš viso** |
| **1.** | **Valstybines (valstybės perduotas savivaldybėms) visuomenės sveikatos priežiūros funkcijas vykdantys specialistai\*:** | 8,7 | 8,7 | 4 | 6 | 1 | 11 |
| 1.1. | Visuomenės sveikatos priežiūros specialistas, vykdantis visuomenės sveikatos priežiūrą ikimokyklinio ugdymo, bendrojo ugdymo mokyklose ir profesinio mokymo įstaigose mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas; | 6,2 | 6,0 | 2 | 5 | 0 | 7 |
| 1.2. | Vaikų ir jaunimo sveikatos priežiūros specialistas; | 0,5 | 0,5 | 1 | 0 | 0 | 1 |
| 1.3. | Visuomenės sveikatos stiprinimo specialistas; | 1,5 | 1,5 | 0 | 1 | 1 | 2 |
| 1.4. | Visuomenės sveikatos stebėsenos specialistas. | 0,5 | 0,5 | 1 | 0 | 0 | 1 |
| **2.** | **Savarankiškąsias visuomenės sveikatos priežiūros funkcijas vykdantys specialistai \*** | 1 | 1 | 1 | 0 | 1 | 2 |

Visuomenės sveikatos priežiūros paslaugų bendradarbiavimo sutarties pagrindu kitoms savivaldybėms visuomenės sveikatos biuras neteikia.

**TREČIASIS SKIRSNIS**

**SAVIVALDYBĖS INFORMACIJA APIE 2017 METŲ SAVIVALDYBĖS VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO TIKSLUS, UŽDAVINIUS BEI PRIEMONĖS**

Informacija apie 2017 metų Savivaldybės visuomenės sveikatos priežiūros funkcijų įgyvendinimo tikslus, uždavinius bei priemones pateikiama ataskaitos priede.

**KETVIRTAS SKIRSNIS**

**BENDRADARBIAVIMAS VYKDANT VISUOMENĖS SVEIKATOS PRIEŽIŪROS VEIKLĄ SAVIVALDYBĖJE**

Organizuojant visuomenės sveikatos priežiūrą įvairiais visuomenės sveikatos klausimais, Savivaldybės administracija bendradarbiavo su ugdymo įstaigomis, sveikatos priežiūros įstaigomis, nevyriausybinėmis organizacijomis, Savivaldybės administracijos struktūriniais padaliniais ir Savivaldybės įstaigomis, bendruomenių atstovais ir kt.

Ūkio subjektų ir kitų sektorių įstaigų ir institucijų indėlis į visuomenės sveikatos priežiūros funkcijų įgyvendinimą Savivaldybės teritorijoje.

|  |  |  |
| --- | --- | --- |
| **Eil. Nr.** | **Organizacija/įstaiga/įmonė** | **Vykdyta bendra veikla** |
| 1. | Panevėžio apskrities vyriausiojo policijos komisariato Pasvalio policijos komisariatas | Abipusis šalių bendradarbiavimas realizuojant bendrus projektus (priklausomybių prevencijos, traumų prevencijos), bendrų veiklų įgyvendinimas Pasvalio rajono gyventojams. |
| 2. | VšĮ Pasvalio pirminės asmens sveikatos priežiūros centras | Bendradarbiavo įgyvendinant Širdies ir kraujagyslių ligų, CD rizikos grupės asmenų sveikatos stiprinimo programą ir vykdant užkrečiamųjų ligų prevenciją, užtikrinant Jaunimui palankių sveikatos priežiūros paslaugų koordinacinis centro veiklą. |
| 3. | Pasvalio rajono ikimokyklinio, bendrojo ir profesinio mokymo įstaigos | Dalyvavo bendroje sveikatos stiprinimo veikloje, t. y. vykdė suplanuotas ir mokyklų sveikatos priežiūros planuose patvirtintas veiklas. Mokyklų personalas ir mokiniai dalyvavo renginiuose ir mokymuose aktualiais sveikatos klausimais (plačiau III skyriaus pirmajame skirsnyje) |
| 4. | Pasvalio sporto mokykla | Bendradarbiavo organizuojant sveikatinimo, prevencinius renginius. |
| 5. | Pasvalio kultūros centras | Bendradarbiavo organizuojant sveikatinimo, prevencinius renginius. |
| 6. | Pasvalio Mariaus Katiliškio viešoji biblioteka | Bendradarbiavo organizuojant sveikatinimo, prevencinius renginius. |
| 7. | Pasvalio krašto muziejus | Bendradarbiavo organizuojant sveikatinimo, prevencinius renginius. |
| 8. | Pasvalio rajono savivaldybės Švietimo pagalbos tarnyba | Bendradarbiavo organizuojant bendrus renginius, mokymus. |
| 9. | Lietuvos savivaldybių visuomenės sveikatos biurų asociacija | Bendradarbiavimo pirminės visuomenės sveikatos priežiūros savivaldybių lygmenyje stiprinimas ir kokybiškų visuomenės sveikatos priežiūros paslaugų teikimo savivaldybės gyventojams skatinimas, gerosios patirties sklaida ir kt. |
| 10. | Kaimo bendruomenės | Bendradarbiavo realizuojant bendrus projektus, bendras veiklas Pasvalio rajono gyventojams. Organizuotos sporto šventės, varžybos, konkursai, vasaros šventės, kurių metų vyko sportinės varžybos. |
| 11. | Nevyriausybinės organizacijos, asociacijos, įstaigos | Bendradarbiavo realizuojant bendrus sveikatinimo projektus, įtraukiant Pasvalio rajono gyventojus į sveikatinimo veiklą. |

Savivaldybės administracijos struktūrinių padalinių indėlis į visuomenės sveikatos priežiūros funkcijų įgyvendinimą Savivaldybės teritorijoje.

|  |  |  |
| --- | --- | --- |
| **Eil. Nr.** | **Savivaldybės administracijos struktūrinis padalinys** | **Indėlis į visuomenės sveikatos priežiūros funkcijų įgyvendinimą** |
|  | Socialinės paramos ir sveikatos skyrius | Koordinavo Visuomenės sveikatos biuro veiklą, vykdė visuomenės sveikatos rėmimo specialiosios programos įgyvendinamų projektų kontrolę, koordinavo tikslinių Savivaldybės sveikatos programų įgyvendinimą. |
|  | Švietimo ir sporto skyrius | Bendradarbiavo ir koordinavo įgyvendinant bendrus ugdymo įstaigų, Visuomenės sveikatos biuro, daugiafunkcių centrų sveikatinimo renginius. |
|  | Kultūros ir jaunimo reikalų skyrius | Bendradarbiavo organizuojant sveikatinimo renginius jaunimui. |
| 4. | Seniūnijos | Dalyvavo bendrose sveikatinimo veiklose. |

**III SKYRIUS**

**INFORMACIJA APIE VALSTYBINIŲ (VALSTYBĖS PERDUOTŲ SAVIVALDYBĖMS) VISUOMENĖS SVEIKATOS PRIEŽIŪROS FUNKCIJŲ (VISUOMENĖS SVEIKATOS PRIEŽIŪRA SAVIVALDYBĖS TERITORIJOJE ESANČIOSE IKIMOKYKLINIO UGDYMO, BENDROJO UGDYMO IR PROFESINIO MOKYMO ĮSTAIGOSE UGDOMŲ MOKINIŲ PAGAL IKIMOKYKLINIO, PRIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS, VISUOMENĖS SVEIKATOS STIPRINIMAS, VISUOMENĖS SVEIKATOS STEBĖSENA) SAVIVALDYBĖJE VYKDYMĄ**

**PIRMASIS SKIRSNIS**

**VISUOMENĖS SVEIKATOS PRIEŽIŪRA SAVIVALDYBĖS TERITORIJOJE ESANČIOSE IKIMOKYKLINIO UGDYMO, BENDROJO UGDYMO IR PROFESINIO MOKYMO ĮSTAIGOSE UGDOMŲ MOKINIŲ PAGAL IKIMOKYKLINIO, PRIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS**

Visuomenės sveikatos biuras valstybines visuomenės sveikatos priežiūros funkcijas vykdo vadovaudamasis Lietuvos Respublikos sveikatos apsaugos ministro 2014 m. lapkričio 10 d. įsakymu Nr. V-1154 „Dėl valstybės biudžeto specialiosios tikslinės dotacijos, skiriamos savivaldybių biudžetams Sveikatos apsaugos ministerijos kuruojamoms valstybinėms (Valstybės perduotoms savivaldybėms) visuomenės sveikatos priežiūros funkcijoms vykdyti, planavimo, paskirstymo už ją tvarkos aprašo patvirtinimo“ (su visais aktualiais pakeitimais). Visos planuotos veiklos pagal funkcijų vertinimo kriterijus buvo įgyvendintos, pateiktos funkcijų vertinimo kriterijų įvykdymo ir finansinės ataskaitos.

|  |  |  |  |  |
| --- | --- | --- | --- | --- |
| Eil. Nr. | Veiklos sritis | Veikla | Dalyvių skaičius | Pasiekti rezultatai ir kita informacija |
| 1. | Mokinių, ugdomų pagal ikimokyklinio ir priešmokyklinio, pradinio, pagrindinio ir vidurinio ugdymo programas, visuomenės sveikatos priežiūra | | | |
| 1.1. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | 92 renginiai | 2570 | Ugdymo įstaigose vykdyti renginiai, skirti sveikos gyvensenos, stiprinimo ir saugos temomis. Visuomenės sveikatos priežiūros specialistams ir visiems dirbantiems su vaikais, jaunimu organizuotas seminaras „Vaikų, jaunimo sveikata – mūsų ateitis 2017“. |
| 1.2. | Sveika mityba ir nutukimo prevencija | 61 renginys | 1446 | Vykdant vaikų maitinimo organizavimo priežiūrą buvo vedamos paskaitos, diskusijos, konkursai viktorinos, kuriais siekiama ugdyti sveiką mitybą bei sveikos mitybos įgūdžių formavimą ugdymo įstaigose.  Vykdytos konsultacijos, kurių metu visuomenės sveikatos priežiūros specialistai teikė pasiūlymus ugdymo įstaigų bendruomenei, vaikų tėvams. Tikrinami mokyklos valgiaraščiai, pildomi žurnalai bei teikiamos rekomendacijos. |
| 1.3. | Psichikos sveikata (smurto, savižudybių prevencija) | 22 renginiai | 2419 | Pamokų metu buvo skaitomos paskaitos, pranešimai, vedamos diskusijos, debatai, organizuojamos viktorinos psichikos, smurto, savižudybių prevencijos temomis. Vykdomi praktiniai mokymai mokyklose, kaip suvaldyti pyktį ir pagerinti psichologinį klimatą klasėje. Visos veiklos buvo organizuojamos bendradarbiaujant su ugdymo įstaigoje dirbančiais psichologais ir socialiniais darbuotojais. Vykdoma savaitė be patyčių. |
| 1.4. | Aplinkos sveikata | 32 renginiai | 777 | Vykdomos paskaitos, aktyvios mokymo formos apie saugią aplinką, saugų elgesį ugdymo įstaigoje, namuose, įvairių nelaimių metu. |
| 1.5. | Užkrečiamųjų ligų profilaktika, asmens higiena | 103 renginiai | 4122 | Vykdytas renginių ciklas, kurio metu vaikai buvo mokomi asmens higienos, tėvams parengta metodinė medžiaga apie užkrečiamąsias ligas ir jų profilaktiką, tėvų supažindinimas su skiepų kalendoriumi, konsultavimas užkrečiamųjų ligų profilaktikos klausimais. Atlikti tikrinimai dėl pedikuliozės. |
| 1.6. | Ėduonies profilaktika ir burnos higiena | 30 renginių | 661 | Vykdytas renginių ciklas, kurio metu vaikams buvo vesti praktiniai užsiėmimai. Užsiėmimų metu vaikams buvo vedamos paskaitos, pamokos, skaitomi pranešimai bei diskusijos. Panaudojant dantų muliažą bei dantų šepetuką, buvo mokoma teisingos dantų valymo technikos. |
| 1.7. | Traumų ir nelaimingų atsitikimų prevencija | 38 renginiai | 1327 | Užsiėmimų metu kalbama, koks elgesys yra nesaugus namuose, mokykloje, gatvėje, vandenyje ir prie vandens.  Vaikams dalijami atšvaitai. Pildomas vaikų nelaimingų atsitikimų registracijos žurnalas. |
| 1.8. | Fizinis aktyvumas | 28 renginiai | 4257 | Siekiant didinti vaikų fizinį aktyvumą buvo organizuojamos paskaitos, sportiniai renginiai: „Paplūdimio tinklinio varžybos Mero taurei laimėti“, „Sporto infekcija“, sporto varžybos „Jėgos sportas – jėga“, Olimpinės mylios bėgimas, sveikatos ir sporto renginys „Sportuoju ir augu sveikas“, solidarumo bėgimas, tėvų ir vaikų kvadrato varžybos. Organizuotas instruktažas dviračių eismo dalyviams, 3 pamokos „Judėk sveikatos labui“, važiavimas su paspirtukais aplink mokyklą, maratonai su šiaurietiškomis lazdomis, sporto šventė „Spartakiada“, akcija „Apibėk mokyklą“, žygis pajūriu su šiaurietiškojo ėjimo lazdomis. |
| 1.9. | Rūkymo, alkoholio ir narkotikų vartojimo prevencija | 16  renginių | 1057 | Skaitomos paskaitos, pranešimai, vedamos diskusijos, debatai, organizuojamos viktorinos, protų mūšiai „Esu blaivus ir sąmoningas“. Ugdymo įstaigose buvo organizuojamas ir atliekamas narkotinių medžiagų aptikimo aplinkoje tyrimas. Akcija Pasaulinei dienai be tabako prisiminti „Obuolys vietoj cigaretės“,  plakatų kūrimas, skirta Pasaulinei dienai be tabako paminėti, akcija „Gimiau nerūkantis, -i“,  asmeninės žinutės ,,Ką reikia žinoti apie elektronines cigaretes“, valandėlės apie elektroninių cigarečių žąlą, stendai, lankstinukai „Žalingų įpročių pasekmės“. |
| 1.10. | Lytiškumo ugdymas, AIDS ir lytiškai plintančių ligų prevencija | 59 renginiai | 725 | Vykdomi susitikimai ir pokalbiai su berniukais ir mergaitėmis lytiškumo, lytiškai plintančių ligų temomis, pokalbių ciklas su psichologu-psichoterapeutu. |
| 1.11. | Tuberkuliozės profilaktika | 18 renginių | 314 | Organizuojami susitikimai ir pokalbiai apie tuberkuliozės paplitimą, apsisaugojimo būdus. |
| 1.12. | Kraujotakos sistemos ligų profilaktika | 10 renginių | 177 | Organizuojamos paskaitos, viktorinos apie žmogaus kraujotakos sistemą, sutrikimus ir prevenciją. |
| 1.13. | Onkologinių ligų profilaktika | 9 renginiai | 274 | Vykdytos paskaitos, pokalbiai apie onkologinius susirgimus, galimas jų atsiradimo priežastis |
| 1.14. | Kitos | 12 renginių | 353 | Organizuotos paskaitos, renginiai apie sveikatos išsaugojimą ir stiprinimą, kokybišką gyvenimo būdą. |

**ANTRASIS SKIRSNIS**

**INFORMACIJA APIE MOKINIŲ IR VISUOMENĖS SVEIKATOS PRIEŽIŪROS SPECIALISTŲ SKAIČIŲ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil. Nr.** | **Gyvenamoji vietovė\*** | **Mokyklų skaičius** | **Mokinių\*\* skaičius** | | **Visuomenės sveikatos priežiūros specialistų pareigybių skaičius** | **Visuomenės sveikatos priežiūros specialistų pasiskirstymas pagal užimtą pareigybę** | | **Visuomenės sveikatos priežiūros specialistų išsilavinimas (kvalifikacija)** | |  |
|  | **ugdomų pagal ikimokyklinio ir priešmokyklinio ugdymo programas** | **ugdomų pagal pradinio, pagrindinio, vidurinio ugdymo programas** | **1 ir daugiau** | **iki 1** | **Visuomenės sveikatos specialistai** | **Specialistai su įgytomis teisėmis** |
| **1** | **2** | **3** | **4** | **5** | **6** | **7** | **8** | **9** | **10** |
| 1. | Miesto | 4 | 435 | 1339 | 2 | 1 | 0,5 | 0 | 2 |
| 2. | Kaimo | 7 | 399 | 1540 | 4,2 | 4 | 0,5 | 0 | 5 |
|  | **Iš viso:** | 11 | 834 | 2879 | 6,2 | 5 | 1 | 0 | 7 |

\* Pagal Lietuvos Respublikos teritorijos administracinių vienetų ir jų ribų įstatymą.

\*\* Švietimo valdymo informacinės sistemos duomenys (savivaldybės Lietuvos Respublikos švietimo ir mokslo ministro n-tųjų metų įsakymo „Dėl žinybinės statistikos“ nustatyta tvarka Švietimo informacinių technologijų centrui pateikti duomenys).

**TREČIASIS SKIRSNIS**

**VISUOMENĖS SVEIKATOS PRIEŽIŪROS FUNKCIJOS: VISUOMENĖS SVEIKATOS STIPRINIMAS IR STEBĖSENA**

**Visuomenės sveikatos stiprinimas.** Savivaldybėje vykdant visuomenės sveikatos ugdymą ir stiprinimą, organizuojami sveikatos mokymai, vykdoma informacijos apie sveiką gyvenseną sklaida, siekiant skatinti įvairių gyventojų grupių atsakomybę už savo sveikatą, nuo elgsenos priklausomų visuomenės sveikatos rizikos veiksnių mažinimą ir kitas visuomenės sveikatos priežiūros teisės aktuose numatytas priemones, susijusias su sveikatos stiprinimu. Informacija apie svarbiausius vykdytus darbus ir veiklas pateikiama lentelėje.

|  |  |  |  |  |
| --- | --- | --- | --- | --- |
| **Eil. Nr.** | **Veiklos sritis** | **Veikla** | **Dalyvių skaičius** | **Pasiekti rezultatai ir kita informacija** |
| 1. | Sveika mityba ir nutukimo prevencija | Sveikatingumo renginiai Pasvalio miesto ir rajono gyventojams | 170 | Paskaita Pasvalio r. Paslaugų ir užimtumo centro pagyvenusiems ir neįgaliesiems gyventojams „Sveika mityba“. Vestos paskaitos: „ Pagrindiniai sveikos mitybos ypatumai“, „Natūralus maitinimas“, „Mitybos reikšmė širdies ir kraujagyslių ligų ir cukrinio diabeto atsiradimui“. |
| 2. | Fizinis aktyvumas | Sveikatingumo renginiai Pasvalio miesto ir rajono gyventojams | 3161 | Kineziterapinės mankštos vyresnio amžiaus žmonėms. Šiaurietiškojo ėjimo užsiėmimai, funkcinės aerobikos, jogos užsiėmimai. Praktiniai užsiėmimai „Rytas su sportuotojais“. Sveikatingumo išvykos į Druskininkus, Birštoną, Alytų, pajūrį. Praktiniai savigynos užsiėmimai socialiniams darbuotojams su kovų „Aikido“ meistru. Jogos dienos paminėjimas. Kiti įvairūs renginiai, susiję su fiziniu aktyvumu. |
| 3. | Psichikos sveikata (smurto, savižudybių prevencija, streso kontrolė ir kt. | Renginiai visuomenei | 754 | Seminaras „Emocinė sveikata ir hormonai: nuo gimimo iki senatvės“. Komunikacijos ir bendravimo trenerio paskaita „Sveiko žodžio galia“. Meno terapija „Psichologinis „Aš “ portretas“. Paskaitos: „Pagyvenusių ir senų žmonių psichinė sveikata“, „Sveikata ir energija – jaunystės formulė“, „Kaip sustiprinti savo asmenybę, kad galėtume įveikti gyvenimo iššūkius “, „Laiko valdymas – streso mažinimas“ ir kiti renginiai psichikos sveikatos stiprinimo temomis. |
| 4. | Aplinkos sveikata | Paskaitos Pasvalio r. bendruomenėms | 80 | Vesta paskaita Pasvalio r. Paslaugų ir užimtumo centro pagyvenusiems ir neįgaliesiems gyventojams „Saugi aplinka“. Teikti pranešimai apie erkių platinamas ligas ir apsaugos priemones. |
| 5. | Rūkymo, alkoholio ir narkotikų vartojimo prevencija | Renginiai Pasvalio r. bendruomenėms | 317 | Teikta informacija apie rūkymo alkoholio ir narkotikų vartojimo žalą, prevenciją. |
| 6. | Lytiškumo ugdymas, AIDS ir lytiškai plintančių ligų profilaktika | Pasvalio r. bendruomenėms | 176 | Vestos paskaitos apie AIDS ir lytiniu keliu plintančias ligas. |
| 7. | Užkrečiamųjų ligų profilaktika ir asmens higiena | Seminaras | 36 | Seminaras „Užkrečiamos ligos: problemos, iššūkiai, prevencinės galimybės“. |
| Renginių ciklas | 161 | Įgyvendintos „Užkrečiamųjų ligų (tuberkuliozės, pedikuliozės ir t. t.) prevencinės programos“ priemonės. Vestos paskaitos, skaityti pranešimai apie gripą, peršalimo ligas, prevencines priemones, saugų antibiotikų naudojimą, asmens higieną, pedikuliozę, enterobiozę, toksokarozę. |
| 8. | Ėduonies profilaktika ir burnos higiena | Ėduonies profilaktikos ir burnos higienos renginiai | 41 | Pasvalio r. Paslaugų ir užimtumo centro pagyvenusiems ir neįgaliesiems gyventojams bei kitoms Pasvalio r. bendruomenėms vestos paskaitos: burnos higienos ypatumai, problemos, tinkama dantų priežiūra. |
| 9. | Kraujotakos sistemos ligų profilaktika | Širdies ir kraujagyslių, ligų profilaktikos renginiai | 252 | Paskaitos: „Streso reikšmė širdies ir kraujagyslių ligų atsiradimui“, „Fizinio aktyvumo reikšmė širdies ir kraujagyslių ligų prevencijai“. Pranešimai apie prevencinę programą širdies ir kraujagyslių ligų klausimais. Kiti renginiai skirti Pasvalio r. bendruomenei širdies ir kraujagyslių ligų profilaktikos tema. |
| Mokymų ciklas | 45 | Mokymai širdies ir kraujagyslių ligų rizikos grupės asmenims. |
| 10. | Traumų ir nelaimingų atsitikimų prevencija | Mokymai | 836 | Pirmosios pagalbos mokymai bendruomenėse. |
| 11. | Onkologinių ligų profilaktika | Onkologinių ligų profilaktikos renginiai | 173 | Paskaita „Ligos – ne nuosprendis, jeigu nori sau padėti“. Pranešimai apie prevencines programas onkologinių ligų klausimais. Kiti renginiai skirti Pasvalio r. visuomenei onkologinių ligų profilaktikos tema. |
| 12. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | Seminaras | 83 | Seminaras „Vaikų, jaunimo sveikata – mūsų ateitis 2017“. |
| Sveikatos saugos ir stiprinimo prevencijos renginiai | 787 | Paskaitos: „Imuniteto stiprinimas“, „Reprodukcinio amžiaus moterų sveikatos stiprinimo galimybės“, „Sveikata ir energija jaunystės formulė“, „Sveikos ir laimingos senatvės paslaptis – sveika gyvensena“ ir kiti renginiai skirti Pasvalio r. visuomenei sveikatos saugos ir stiprinimo prevencijos tema. |
| 13. | Tuberkuliozės profilaktika | Tuberkuliozės profilaktikos renginiai | 147 | Paskaitos ir pranešimai apie tuberkuliozės simptomus, prevenciją. Kiti renginiai skirti Pasvalio r. visuomenei tuberkuliozės profilaktikos tema. |
| 14. | Kitos temos | Kitų temų prevenciniai renginiai visuomenei | 815 | Renginiai kitomis įvairiomis temomis |

**Visuomenės sveikatos stebėsena.** Pasvalio rajono savivaldybės gyventojų visuomenės sveikatos stebėsena vykdoma vadovaujantis Lietuvos Respublikos sveikatos apsaugos ministro 2014 m. gruodžio 19 d. įsakymu Nr. V-1387 ,,Dėl Lietuvos Respublikos sveikatos apsaugos ministro 2003 m. rugpjūčio 11 d. įsakymo Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ pakeitimo“. Buvo stebimas ir analizuojamas 51 rodiklis, numatytas minėtų įsakymu patvirtintame Savivaldybių visuomenės sveikatos stebėsenos rodiklių sąraše. Parengta ir Pasvalio rajono savivaldybės tarybos 2017 m. gruodžio 20 d. sprendimu Nr. T1-273 „Dėl Pasvalio rajono savivaldybės visuomenės sveikatos stebėsenos 2016 m. ataskaitos patvirtinimo“ patvirtinta Pasvalio rajono savivaldybės visuomenės sveikatos stebėsenos 2016 metų ataskaita.

Visuomenės sveikatos biuras kartu su Higienos institutu 2017 metais spalio mėnesį atliko „Vaikų cukraus vartojimo tyrimą“. Tyrime dalyvavo 126 septintų, dešimtų ir vienuoliktų klasių atrinktų mokyklų mokiniai. Siekiant įvertinti paauglių priklausomybes socialiniams tinklams, Visuomenės sveikatos biuras 2017 metų rugsėjo–spalio mėnesiais organizavo „Socialinių tinklų įtaka paaugliams tyrimą“. Iš viso apklausta 240 septintų, aštuntų ir devintų klasių mokinių. Tyrimo rezultatai pateikti visuomenei. 2017 metais buvo užregistruoti vaikai, įtariami sergant užkrečiamosiomis ligomis. Duomenys apie galimus užsikrėtimo atvejus kiekvieną mėnesį buvo užregistruoti užkrečiamųjų ligų ataskaitoje. Metinė užkrečiamųjų ligų ataskaita už 2017 metus buvo pateikta Užkrečiamųjų ligų ir AIDS centro epidemiologinės priežiūros skyriui. Siekiant išsiaiškinti Pasvalio rajono vaikų dantų ir žandikaulių būklę, Visuomenės sveikatos biuras atliko Pasvalio rajono vaikų dantų būklės vertinimo analizę. Tyrimo rezultatai pateikti visuomenei. 2016 metais startavo vaikų sveikatos stebėsenos informacinė sistema, kurioje kaupiami, analizuojami vaikų sveikatos pažymėjimų duomenys. Suformuotos ir pristatytos mokykloms ataskaitos už 2017 metus. Nuo 2016 metų pradėjo veikti Sveikatos apsaugos ministerijos ir Higienos instituto visuomenės sveikatos priežiūros specialistų registras. Duomenys apie sveikatos priežiūros specialistus kaupiami, renkami ir apdorojami registro duomenų bazėje.

**IV SKYRIUS**

**INFORMACIJA APIE SAVIVALDYBĖS VISUOMENĖS SVEIKATOS RĖMIMO SPECIALIĄJĄ 2017 M. PROGRAMĄ**

**PIRMASIS SKIRSNIS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

(tūkst. Eur)

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų** |
| 1. | Savivaldybės biudžeto lėšos | 42,7 |
| 2. | Savivaldybės aplinkos apsaugos rėmimo specialiosios programos lėšos | 12,0 |
| 3. | Savanoriškos fizinių ir juridinių asmenų įmokos | **-** |
| 4. | Kitos lėšos | - |
| 5. | Lėšų likutis ataskaitinių biudžetinių metų pradžioje | 1,8 |
| **Iš viso:** | | **56,5** |

**ANTRASIS SKIRSNIS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS ĮGYVENDINTOS PRIEMONĖS**

(tūkst. Eur)

|  |  |  |  |  |
| --- | --- | --- | --- | --- |
| **Eil. Nr.** | **Programos / priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų** | **Panaudota**  **lėšų** |
| **1. Savivaldybės kompleksinės programos** | | | | |
| 1. | 2.1\*. Alkoholio, tabako ir kitų psichoaktyvių medžiagų vartojimo prevencija | 1 | 5,1 | 5,1 |
| 2. | 2.11\*. Kitos visuomenės sveikatos poveikio sritys | 1 | 3,6 | 3,6 |
| **2. Savivaldybės strateginio veiklos plano priemonės\*\*** | | | | |
| **3. Bendruomenių vykdytų programų / priemonių rėmimas** | | | | |
| 3. | 2.5,\* 2.6.\* Bendruomenės sveikatos stiprinimo, sveikatos mokymo, sveikatos žinių populiarinimo, sveikos mitybos ir fizinio aktyvumo skatinimas | 13 | 8,7 | 8,7 |
| **4. Kita** | | | | |
| 4. | 2.1.\* Alkoholio, tabako ir kitų psichoaktyvių medžiagų vartojimo prevencija | 3 | 2,2 | 2,2 |
| 5. | 2.2.\* Užkrečiamųjų ligų prevencija ir kontrolė | 2 | 3,3 | 3,3 |
| 6. | 2.9.\* Psichikos sveikatos stiprinimo, savižudybių ir smurto prevencija | 7 | 8,8 | 8,8 |
| 7. | 2.6.\* Fizinio aktyvumo skatinimas | 7 | 7,0 | 7,0 |
| 8. | 2.1,\* 2.5,\* 2.6,\* 2.8,\* 2.9.\* Vaikų ir jaunimo sveikatos išsaugojimas ir stiprinimas | 11 | 11,8 | 11,8 |
| 9. | 2.11.\* Neinfekcinių ligų profilaktika ir kontrolė | 5 | 3,1 | 3,1 |
| **Iš viso lėšų:** | | | **53,6** | **53,6** |

*\*- Lietuvos Respublikos sveikatos apsaugos ministro 2015 m. kovo 2 d. įsakymu Nr. V-292 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos formos patvirtinimo“ (Lietuvos Respublikos sveikatos apsaugos ministro 2015 m. lapkričio 18 d. įsakymo Nr. V-1311 redakcija)*

\*\**Eilutė Savivaldybės strateginio veiklos plano priemonės – nepildoma, kadangi Pasvalio rajono savivaldybės 2016–2018 m. strateginio veiklos plano Sveikatos apsaugos politikos įgyvendinimo ir sporto programos (09) tikslo 01 „Plėsti visuomenės sveikatos priežiūros paslaugas, gerinti jų kokybę ir prieinamumą, propaguojant sveiką gyvenseną ir fizinį aktyvumą“ uždaviniui 01.01 ,,Vykdyti ir remti savivaldybės gyventojų sveikatos priežiūrą, gerinti paslaugų kokybę“ įgyvendinti – numatyta 01.01.03. priemonė ,,Sveikatos priežiūros rėmimas įgyvendinant Visuomenės sveikatos rėmimo specialiąją programą“. Priemonei įgyvendinti skirta 56,5 tūkst. Eur*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės

vykdomų visuomenės

sveikatos priežiūros funkcijų

įgyvendinimo ataskaitos priedas

**2017 METŲ PASVALIO RAJONO SAVIVALDYBĖS VISUOMENĖS SVEIKATOS PRIEŽIŪROS FUNKCIJŲ VYKDYMO TIKSLAI, UŽDAVINIAI BEI PRIEMONĖS**

(tūkst. Eur)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tikslo, uždavinio, priemonės kodas** | **Tikslo, uždavinio, priemonės pavadinimas** | **Finansavimo šaltiniai** | **Patvirtinti (patikslinti) 2017 metų asignavimai** | | | | | **Panaudoti 2017 metų asignavimai** | | | | | | **Panaudojimo procentas** |
| **iš viso** | **iš jų** | | | | **iš viso** | **iš jų** | | | | |
| **išlaidoms** | | **turtui įsigyti** | | **išlaidoms** | | | | **turtui įsigyti** |
| **iš viso** | **iš jų darbo užmokesčiui** | **iš viso** | | **iš jų darbo užmokesčiui** | |
| **01. Tikslas: Plėsti visuomenės sveikatos priežiūros paslaugas, gerinti jų kokybę ir prieinamumą, propaguojant sveiką gyvenseną ir fizinį aktyvumą** | | | | | | | | | | | | | | |
| **01.01. Uždavinys: Vykdyti ir remti savivaldybės gyventojų sveikatos priežiūrą, gerinti paslaugų kokybę** | | | | | | | | | | | | | | |
| 01.01.01. | Priemonė: *Užtikrinti mokinių visuomenės sveikatos priežiūrą ir plėtrą mokyklose ir ikimokyklinėse ugdymo įstaigose* | D | 61,8 | 61,8 | 44,4 | | 0,0 | 61,8 | | 61,8 | | 44,4 | 0,0 | 100 |
| 01.01.02. | Priemonė: *Visuomenės sveikatos biuro veiklos užtikrinimas* | SB | 9,5 | 9,5 | 1,5 | | 0,0 | 8,6 | | 8,6 | | 0,6 | 0,0 | 90,5 |
| 01.01.03. | Priemonė: *Sveikatos priežiūros rėmimas įgyvendinant Visuomenės sveikatos rėmimo specialiąją programą* | SB | 56,5 | 56,5 | 0,0 | | 0,0 | 53,6 | | 53,6 | | 0,0 | 0,0 | 94,9 |
| 01.01.04. | Priemonė: *Užtikrinti visuomenės sveikatos stebėseną ir stiprinimą savivaldybėje* | D | 42,4 | 42,4 | 22,5 | | 0,0 | 42,4 | | 42,4 | | 22,5 | 0,0 | 100 |
| 01.01.05. | Priemonė: *Sveikatos priežiūros (asmens ir visuomenės) paslaugų kokybės ir prieinamumo gerinimas* | SB | 8,7 | 8,7 | 6,7 | | 0,0 | 8,7 | | 8,7 | | 6,7 | 0,0 | 100 |
|  | **1.** Iš viso Savivaldybės biudžetas |  | 178,9 | 178,9 | 75,1 | | 0,0 | 175,1 | | 175,1 | | 74,2 | 0,0 | 97,9 |
|  | iš jo: |  | 178,9 | 178,9 | 75,1 | | 0,0 | 175,1 | | 175,1 | | 74,2 | 0,0 | 97,9 |
| 1.1. bendrojo finansavimo lėšos |
|  | 1.1.1. valstybės biudžeto specialioji tikslinė dotacija | D | 104,2 | 104,2 | 66,9 | | 0,0 | 104,2 | | 104,2 | | 66,9 | 0,0 | 100 |
|  | 1.1.2. Visuomenės sveikatos rėmimo specialioji programa | SB | 56,5 | 56,5 | 0,0 | | 0,0 | 53,6 | | 53,6 | | 0,0 | 0,0 | 94,9 |
|  | 1.1.3. kitos savivaldybės biudžeto lėšos | SB | 18,2 | 18,2 | 8,2 | | 0,0 | 17,3 | | 17,3 | | 7,3 | 0,0 | 95,1 |
|  | 1.2. Europos Sąjungos ir kitos tarptautinės finansinės paramos lėšos |  | 0,0 | 0,0 | 0,0 | | 0,0 | 0,0 | | 0,0 | | 0,0 | 0,0 | 0 |
|  | **2.** Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos) |  | 0,0 | 0,0 | 0,0 | | 0,0 | 0,0 | | 0,0 | | 0,0 | 0,0 | 0 |
|  | **Iš viso (1+2)** |  | 178,9 | 178,9 | 75,1 | | 0,0 | 175,1 | | 175,1 | | 74,2 | 0,0 | 97,9 |

\_\_\_\_\_\_\_\_\_\_\_